Mestská časť Bratislava Petržalka organizuje opäť tento rok Dni Petržalky, ktoré vyvrcholia dňa 18. júna na dostihovej dráhe. Súčasťou tohto podujatia bude aj prezentácia a predaj ľudovoumeleckých výrobkov. Prosíme predajcov, ktorí majú záujem sa prezentovať a predávať svoje výrobky na tomto podujatí, aby sa prihlásili do 30. 5. v DK Zrkadlový háj u Alici Donthovej osobne, telefonicky alebo mailom. (t.č.: 0907 167 259 / email: email@example.com)
Záujemca, v prípade, že je živnostník, je povinný predložiť fotokópiu strany – Záznamy daňového úradu z knihy elektronickej registračnej pokladnice, na ktorej je zaznamenané pridelenie daňového kódu pokladnice. V prípade, že nie je živnostník, vyplní čestné prehlásenie, že nie je povinný na evidenciu tržieb používať elektronickú registračnú pokladnicu (tlačivo dostane u pani Donthovej). Organizátor si vyhradzuje právo na výber predajcov z počtu prihlásených.